
26-TA-2029: Noteikumu projekts (Grozījumi)
Grozījumi Ministru kabineta 2021. gada 6. jūlija noteikumos Nr. 481 "Atbalsta programmas nosacījumi būvdarbiem daudzdzīvokļu mājās, to teritoriju labiekārtošanai un daudzdzīvokļu mājām noteikto atsavināmo zemju izpirkšanai"

	Priekšlikums (TM - 26.08.2026.)
Aicinām informāciju par projekta atbilstību Eiropas Komisijas 2022. gada 18. novembra lēmumam lietā "State Aid SA.100013 (2022/N) – Latvia Funding and remit of Altum until 2029" ietvert projekta anotācijas 5. sadaļā ailītē "Cita informācija".
Piedāvātā redakcija

	Ņemts vērā

Pielikumi
	Priekšlikums (FM - 26.08.2026.)
Ņemot vērā, ka ar noteikumu projekta 6.punktu palielināts piesaistāmā valsts aizdevuma limits par 10 milj. EUR, kā arī 7.punktā noteikts limits no starptautiskajām finanšu institūcijām piesaistāmo aizdevumu apmēram, lūdzam pievienot anotācijas pielikumu, kurā aktualizēti dati par esošo programmas īstenošanas gaitu, kā arī izvērtēta turpmāka programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 12.panta trešajā un ceturtajā daļā noteikto.
Piedāvātā redakcija
-
	Ņemts vērā
Daļēji ņemts vērā

Ņemot vērā Ministru kabineta 2026. gada 11. augusta sēdes protokollēmuma (prot. Nr. 43 42. §) 3. punktā noteikto, programmu rādītāju un sagaidāmo zaudējumu novērtējuma jautājumi turpmāk tiek skatīti akciju sabiedrībā “Attīstības finanšu institūcija Altum” atbilstoši Attīstības finanšu institūcijas likuma 12. panta trešajai daļai un netiek iesniegti izskatīšanai Ministru kabinetā, līdz ar to attiecīgā novērtējuma pievienošana noteikumu projekta anotācijai nav nepieciešama. Vienlaikus norādām, ka 2026. gada 18. augusta Ministru kabineta sēdē izskatītajā informatīvajā ziņojumā “Aizdevumu programmas būvdarbiem daudzdzīvokļu dzīvojamās mājās, to teritoriju labiekārtošanai un daudzdzīvokļu mājām noteikto atsavināmo zemju izpirkšanai rādītāju novērtējums” (26-TA-1647) ietvertais programmas rādītāju novērtējums ir balstīts uz pašreiz plānoto programmas finansējuma apjomu un finansējuma avotu struktūru, līdz ar to minētais novērtējums joprojām ir aktuāls. Noteikumu projektā paredzētie limiti nosaka maksimāli pieļaujamo finansējuma piesaistes apmēru un paši par sevi nemaina pašreizējos programmas finanšu pieņēmumus. Ja turpmāk tiks plānota papildu finanšu resursu piesaiste noteikto limitu ietvaros un tās rezultātā būs nepieciešams aktualizēt programmas finanšu pieņēmumus vai rādītājus, attiecīgo novērtējumu veiks “Altum” atbilstoši Attīstības finanšu institūcijas likumā noteiktajai kompetencei.

